**Γραμματέας Οργανωτικού: Στέλιος Κονταδάκης**

Γεννήθηκε στα Χανιά Κρήτης το 1964.

Είναι εκπαιδευτικός, πτυχιούχος του Παιδαγωγικού Τμήματος του Εθνικού Καποδιστριακού Πανεπιστημίου, κάτοχος του Μεταπτυχιακού τίτλου σπουδών «Εθνική και Κοινοτική Διοίκηση» του Παντείου Πανεπιστημίου και υποψήφιος Διδάκτωρ του ίδιου Πανεπιστημίου με θέμα «Η Διά Βίου Μάθηση Στην Ελλάδα και την Ε.Ε». Ομιλεί Αγγλικά.

Έχει διατελέσει για πολλά έτη μέλος του Συλλόγου Δασκάλων, Νηπιαγωγών Αγίων Αναργύρων και δημοτικός σύμβουλος του Δήμου Αγίων Αναργύρων Αττικής, την περίοδο 2002 – 2006.

Είναι παντρεμένος και πατέρας τριών παιδιών.

**Διευθυντής Επιστημονικού Συμβουλίου Ινστιτούτου Δημοκρατίας Κωνσταντίνος Καραμανλής: Πάνος Σταθόπουλος**

Σπούδασε Μαθηματικά στο ΑΠΘ με μεταπτυχιακή ειδίκευση στην Επιχειρησιακή Έρευνα και τον προγραμματισμό Η/Υ. Στη συνέχεια, έκανε μεταπτυχιακές σπουδές Κοινωνιολογίας και Πολιτικής Επιστήμης (ΕΚΠΑ) και αναγορεύτηκε Διδάκτωρ Πολιτικών Επιστημών. Συμμετείχε επίσης σε σειρά ερευνητικών προγραμμάτων, μεταξύ των οποίων, ως μεταδιδακτορικός ερευνητής (postdoc) στο πρόγραμμα συνεργασίας των τμημάτων Πληροφορικής και Πολιτικής Επιστήμης ΕΚΠΑ σχετικά με την έγκυρη διεξαγωγή ηλεκτρονικών ψηφοφοριών, και στο ευρωπαϊκό έργο InHeriT: Πολιτιστική Κληρονομιά και Βιώσιμη Ανάπτυξη.

Έχει εργαστεί ως εκπαιδευτικός, προγραμματιστής Η/Υ και στατιστικός αναλυτής, με ειδίκευση στο σχεδιασμό και ανάλυση επιστημονικών, κοινωνικών και πολιτικών ερευνών. Με διαρκή παρουσία σε επιστημονικά Συνέδρια και δημοσιεύσεις σε διεθνή και ελληνικά επιστημονικά έντυπα, αρθρογραφεί επίσης τακτικά σε ελληνικά ΜΜΕ. Τα ενδιαφέροντά του εστιάζονται κυρίως, στις εκλογικές διαδικασίες, στη διαχρονική ανάλυση των κοινωνικών μεταβολών και στις πολυποίκιλες διεργασίες που συντελούνται στην εποχή της Βιομηχανίας 4.0, με έμφαση σε θέματα παιδείας.

**Γραμματέας Προγράμματος: Κατερίνα Παπακώστα**

Γεννήθηκε στο Έκσγιο της Σουηδίας το 1973 και μεγάλωσε στα Τρίκαλα Θεσσαλίας.

Είναι νομικός, απόφοιτη του Αριστοτελείου Πανεπιστημίου Θεσσαλονίκης και από το 1998 ασκεί μάχιμη δικηγορία στα Τρίκαλα.

Έχει ολοκληρώσει το μεταπτυχιακό της στη «Δημόσια Διοίκηση – Δημόσιο Μάνατζμεντ», του Τμήματος Διοίκησης Επιχειρήσεων του Πανεπιστημίου Δυτικής Αττικής, έχοντας εκπονήσει διπλωματική εργασία με τίτλο «Η συμβολή του δημοσίου δικαίου στην αντιμετώπιση της κρίσης του περιβάλλοντος (οντολογική και δεοντολογική θεώρηση)». Μιλά αγγλικά.

Η πολιτική της σταδιοδρομία ξεκινά σε ηλικία 25 ετών όταν κατήλθε για πρώτη φορά στις αυτοδιοικητικές εκλογές και το 2002 εκλέγεται, ως η μόνη γυναίκα νομαρχιακή σύμβουλος στον νομό Τρικάλων.

Από το 2019 εκλέγεται Βουλευτής Τρικάλων με τη Νέα Δημοκρατία.

Κατά τη διάρκεια της θητείας της έχει διατελέσει βασικό Μέλος στις Προανακριτικές Επιτροπές για την Υπόθεση Novartis και για τις τηλεοπτικές άδειες, στην Ειδική Επιτροπή για την Αναθεώρηση του Συντάγματος, Κεντρική Εισηγήτρια στην Εξεταστική Επιτροπή για τη διερεύνηση της επιχείρησης πολιτικής χειραγώγησης των ΜΜΕ και Αντιπρόεδρος στην Εξεταστική Επιτροπή για τη διερεύνηση του δυστυχήματος των Τεμπών.

Είναι παντρεμένη και έχει μία κόρη.

**Γραμματέας Διεθνών Σχέσεων & Ευρωπαϊκής Ένωσης: Τάσος Χατζηβασιλείου**

Γεννήθηκε στις Σέρρες το 1981. Στις εθνικές εκλογές του Ιουλίου 2019, καθώς και του Μαΐου και του Ιουνίου 2023, εξελέγη Βουλευτής Σερρών με τη Νέα Δημοκρατία. Ως μέλος της Κοινοβουλευτικής Συνέλευσης του Συμβουλίου της Ευρώπης, εξελέγη Πρόεδρος της Ειδικής Επιτροπής για την Αναπηρία και τις Διακρίσεις. Από το Δεκέμβριο του 2019 είναι Γραμματέας Διεθνών Σχέσεων και Ε.Ε. της Νέας Δημοκρατίας. Μιλάει Αγγλικά, Γαλλικά, Τουρκικά και Ισπανικά.

Είναι αριστούχος Διδάκτορας Πολιτικής Επιστήμης και Ιστορίας του Παντείου Πανεπιστημίου και Επίκουρος Καθηγητής Διεθνών Σχέσεων και Ευρωπαϊκής Ένωσης στο Hellenic American University.

Εργάστηκε ως Επιστημονικός Συνεργάτης στο Υπουργείο Εξωτερικών και στη Βουλή των Ελλήνων, και ως ειδικός ερευνητής στο Υπουργείο Εξωτερικών της Κύπρου. Συμμετείχε σε ερευνητικά προγράμματα στην Αθήνα, τις Βρυξέλλες, το Στρασβούργο, την Κωνσταντινούπολη και τη Λευκωσία και δίδαξε ως βοηθός στο Πανεπιστήμιο Άγκυρας και στο Πάντειο Πανεπιστήμιο.

Στον ιδιωτικό τομέα, εργάστηκε στην HRP International ως Σύμβουλος Διεθνούς Επιχειρηματικής Ανάπτυξης, με ειδίκευση στην αξιοποίηση ευρωπαϊκών προγραμμάτων και την υλοποίηση επιχειρηματικών συνεργειών στην ελληνική και τη διεθνή αγορά. Επιπλέον, έχει συμμετάσχει στη συγγραφή βιβλίων σχετικών με τις Διεθνείς Σχέσεις και την Ιστορία.

**Γραμματέας Αυτοδιοίκησης & Διαχείρισης Κρίσεων: Διονύσης Χατζηδάκης**

Ανώτατος αξιωματικός του ΠΝ εν αποστρατεία.

Κυβέρνησε, κατά τη διάρκεια της θητείας του, 3 τύπους πολεμικών πλοίων, διετέλεσε υπασπιστής 2 Υπουργών Εθνικής Άμυνας και υπηρέτησε ως ναυτικός ακόλουθος στη Γαλλία με ταυτόχρονη διαπίστευση στην Ισπανία και το Βέλγιο.

Εξελέγη 4 συνεχόμενες φορές Δήμαρχος Παλαιού Φαλήρου και αντίστοιχα στο διοικητικό συμβούλιο της ΠΕΔ Αττικής.

Εκλέγεται βουλευτής της Νέας Δημοκρατίας στο Νότιο Τομέα Αθηνών, από το 2019.

**Οργανωτικός Γραμματέας Αυτοδιοίκησης & Διαχείρισης Κρίσεων: Μένιος Κορομηλάς**

Γεννήθηκε το 1994 και κατάγεται από την Αθήνα.

Είναι διπλωματούχος της Σχολής Πολιτικών Μηχανικών του Εθνικού́ Μετσόβιου Πολυτεχνείου και Διευθύνων Σύμβουλος τεχνικής εταιρείας που δραστηριοποιείται στον κατασκευαστικό́ κλάδο και παρέχει υπηρεσίες μελετών, σχεδιασμού́, κατασκευής και διαχείρισης κτηριακών υποδομών.

Έχει διατελέσει Γραμματέας της ΔΑΠ-ΝΔΦΚ Πανεπιστημίων και μέλος της ΚΕ της ΟΝΝΕΔ.

**Γραμματέας Στρατηγικού Σχεδιασμού & Επικοινωνίας: Βασίλης Φεύγας**

Έχει σπουδάσει Πολιτικές Επιστήμες και Διεθνείς Σχέσεις στο Πάντειο Πανεπιστήμιο και έχει πραγματοποιήσει μεταπτυχιακές σπουδές στην Επιχειρηματική Αριστεία στο Sheffield της Μεγάλης Βρετανίας. Ως διευθύνων εταίρος της «The West Wing» έχει συμβουλεύσει πολιτικά κόμματα, δημόσια πρόσωπα, κρατικούς φορείς, μη κυβερνητικές οργανώσεις και επιχειρήσεις.

Είναι συγγραφέας του βιβλίου «Ο Δρόμος για τη Νίκη. Στρατηγικές, τακτικές και εργαλεία για μια πετυχημένη προεκλογική εκστρατεία».

**Γραμματέας Πολιτικού Σχεδιασμού: Βασίλης Γακόπουλος**

Γεννήθηκε το 1990 και μεγάλωσε στη Βέροια.

Είναι δικηγόρος, απόφοιτος της Νομικής Σχολής του Δημοκριτείου Πανεπιστημίου Θράκης, ενώ από το 2013 είναι μέλος του Δικηγορικού Συλλόγου Θεσσαλονίκης.

Από το 2019 έως και το 2022 διετέλεσε Υπεύθυνος Πολιτικού Σχεδιασμού στο Εκτελεστικό Γραφείο της ΟΝΝΕΔ, ενώ στο 13ο Συνέδριο της Νεολαίας το 2022 εξελέγη ως εκπρόσωπος της ΟΝΝΕΔ στην Πολιτική Επιτροπή της Νέας Δημοκρατίας.

Από το 2022 έως και το 2023 διετέλεσε Αναπληρωτής Γραμματέας Στρατηγικού Σχεδιασμού της Νέας Δημοκρατίας.

**Γραμματέας Οικογενειακής Πολιτικής & Ισότητας των Φύλων: Κατερίνα Χρυσοπούλου**

Κατοικεί στα Βριλήσσια και έχει καταγωγή από τα Καλάβρυτα.

Πτυχιούχος του Τμήματος Δημόσιας Διοίκησης Παντείου Πανεπιστημίου με εξειδίκευση στο marketing και την επικοινωνία στην Ελλάδα και το εξωτερικό. Από το 1994 έως σήμερα, κατέχει θέσεις ευθύνης σε μεγάλες εταιρίες του ιδιωτικού τομέα. Είναι μέλος του Οικονομικού Επιμελητηρίου Ελλάδος. Γνωρίζει άπταιστα την αγγλική γλώσσα.

Από το 2002 και επί 20 συνεχή χρόνια εκλεγόταν δημοτική σύμβουλος του Δήμου Βριλησσίων. Το 2011- 2014 αναλαμβάνει Αντιδήμαρχος Οικονομικών και Πρόεδρος της Οικονομικής Επιτροπής του Δήμου.

Δραστηριοποιήθηκε στη ΔΑΠ ΝΔΦΚ Παντείου Πανεπιστημίου, ήταν μέλος της Κεντρικής Επιτροπής της ΟΝΝΕΔ (1998-2004) και συμμετείχε σε γραμματείες της Κεντρικής Διοίκησης. Από το 2016 ως το 2019 διετέλεσε αναπληρώτρια Γραμματέας Οικογενειακής Πολιτικής και Ισότητας των Φύλων της Νέας Δημοκρατίας.

Είναι Αντιπρόεδρος της Παναθηναϊκής Πανελλαδικής Οργάνωσης Γυναικών, Παράρτημα Βριλησσίων.

**Γραμματέας Αγροτικών Φορέων: Ανδρέας Καρασαρίνης**

Γεννήθηκε το 1986 στο Χαλάνδρι Αττικής.

Σπούδασε Κοινωνιολογία στο Πανεπιστήμιο Αιγαίου και το 2009 ολοκλήρωσε τις μεταπτυχιακές του σπουδές στο τμήμα Κοινωνιολογίας (Ευρωπαϊκές Κοινωνίες και Ευρωπαϊκή Ολοκλήρωση). Είναι κάτοχος Executive MBA του Πανεπιστημίου Αιγαίου στη Διοίκηση Επιχειρήσεων.

Επαγγελματικά ασχολείται με τα μεσιτικά και τη διαφήμιση. Ασχολείται με την πολιτική από τα μαθητικά του χρόνια με τη ΜΑΚΙ και έχει διατελέσει Γραμματέας της ΔΑΠ-ΝΔΦΚ Μυτιλήνης και Τομεάρχης της ΔΑΠ-ΝΔΦΚ Αιγαίου.

Από το 2016 έως το 2019 διατέλεσε Γραμματέας της Κ.Ε της ΟΝΝΕΔ, ενώ μέχρι το 2022 ήταν μέλος της Π.Ε της ΝΔ. Από τον Μάιο του 2022 είναι Γραμματέας Αγροτικών Φορέων της Νέας Δημοκρατίας.

Είναι εκλεγμένος στη Συνέλευση των Αντιπροσώπων με τη ΔΗΚΙΟ, ενώ έχει εκλεγεί Πρόεδρος του Συλλόγου Αποφοίτων του Πανεπιστημίου Αιγαίου το 2021 και το 2024.

Γνωρίζει Αγγλικά και Γαλλικά.

**Γραμματέας Ειδικών Κομματικών Οργανώσεων (ΕΚΟ): Μπάμπης Κόκκινος**

Είναι εκπαιδευτικός Πρωτοβάθμιας, Δευτεροβάθμιας Εκπαίδευσης και Εκπαιδευτής Ενηλίκων. Έχει εργασιακή εμπειρία στον Δημόσιο και Ιδιωτικό Τομέα.

Είναι πτυχιούχος της Μαρασλείου Παιδαγωγικής Ακαδημίας Αθηνών, του Παιδαγωγικού τμήματος Δημοτικής Εκπαίδευσης Αλεξανδρούπολης, της Σχολής Διοίκησης και Οικονομίας Τ.Ε.Ι. Πειραιά και της Α.Σ.ΠΑΙ.Τ.Ε. Ρόδου. Επίσης είναι κάτοχος τριών Μεταπτυχιακών τίτλων (Τμήμα Γεωλογίας ΕΚΠΑ Πάντειο Πανεπιστήμιο, Σχολή Ανθρωπιστικών Επιστήμων Πανεπιστημίου Αιγαίου).

Διατέλεσε Γενικός Γραμματέας Περιφέρειας Νοτίου Αιγαίου, Χωρικός Αντιπεριφερειάρχης Δωδεκανήσου , Μέλος Δ.Σ και Πρόεδρος Εποπτικού Συμβουλίου της ΕΝΠΕ, μέλος της Εθνικής Αντιπροσωπείας στην Επιτροπή των Περιφερειών της Ε.Ε. και Πρόεδρος της Διδασκαλικής Ομοσπονδίας Ελλάδος.

Εκλεγμένος επί σειρά ετών στην ΠΕ της ΝΔ, σήμερα είναι εκλεγμένο μέλος στην Εκτελεστική Επιτροπή της Α.Δ.Ε.Δ.Υ. και Γενικός Γραμματέας της Δ.Α.Κ.Ε. Δημοσίου Τομέα.

**Οργανωτικός Γραμματέας Ειδικών Κομματικών Οργανώσεων (ΕΚΟ): Χριστόφορος Ντίζος**

Καθηγητής Φυσικής Αγωγής, ασχολήθηκε επί δεκαετίες με τον αθλητισμό, τον πολιτισμό, την τοπική αυτοδιοίκηση και τον συνδικαλισμό (ως αιρετός της ΔΑΚΕ ΔΕ). Διετέλεσε Πρόεδρος, Αντιπρόεδρος & Γ. Γραμματέας σε αθλητικά, πολιτιστικά, συνδικαλιστικά σωματεία και σε πανελλήνιες επιστημονικές ενώσεις. Υπήρξε επί 7 έτη αιρετό μέλος της Π.Ε. της Ν.Δ. Είναι Αντιπρόεδρος της ΠΕΠΦΑ, μέλος της Β' βάθμιας Σχολικής Επιτροπής του Δήμου Πειραιά επί 14 έτη και μέλος του Δ.Σ. του ΚΕΘΙ.

Υπήρξε μέλος της ΜΑΚΙ και της ΟΝΝΕΔ από το 1978 και της ΔΑΠ-ΝΔΦΚ (1980–85).

**Γραμματέας Δικαιωμάτων του Παιδιού: Μαρία Καραγιάννη**

Γεννήθηκε και μεγάλωσε στο Βόλο. Είναι απόφοιτος του Τμήματος Λογιστικής και Χρηματοοικονομικής Λάρισας, πιστοποιημένη εκτελωνίστρια και κατέχει Μεταπτυχιακό τίτλο στην «Νέα Επιχειρηματικότητα, Καινοτομία και Ανάπτυξη» του Πανεπιστημίου.

Από τα φοιτητικά της χρόνια ασχολήθηκε ενεργά με την πολιτική. Το 2016 εκλέχθηκε στην Κεντρική Επιτροπή της ΟΝΝΕΔ και διετέλεσε Αν. Υπεύθυνη Γυναικείων Θεμάτων και Ισότητας των Φύλων στο Ε.Γ. της ΟΝΝΕΔ. Το 2021 ανέλαβε καθήκοντα ως Συντονίστρια Οικογενειακής Πολιτικής και Ισότητας των Φύλων της ΝΔ, ιδιότητα που διατήρησε έως το Φεβρουάριο του 2024.

Από το 2019 ζει και εργάζεται στην Αθήνα.

**Γραμματέας Εργαζόμενων στον Ιδιωτικό & Δημόσιο Τομέα: Θεόδωρος Κόλλιας**

Γεννήθηκε το 1961. Διετέλεσε μέλος της ΔΑΠ-ΝΔΦΚ ΑΣΟΕΕ, Γενικός Γραμματέας ΟΝΝΕΔ Παπάγου, μέλος του Δ.Σ. του Συλλόγου Υπαλλήλων του Ελεγκτικού Συνεδρίου, μέλος του Γενικού Συμβουλίου της ΑΔΕΔΥ και μέλος της κεντρικής επιτροπής ΔΑΚΕ Δημόσιου Τομέα

Εργάζεται ως Δικαστικός Υπάλληλος του Ελεγκτικού Συνεδρίου και είναι Πρόεδρος του Δ.Σ. του Συλλόγου Υπαλλήλων.

**Οργανωτική Γραμματέας Εργαζόμενων στον Ιδιωτικό & Δημόσιο Τομέα: Νάνσυ Δάβαλου**

Γεννήθηκε στην Αθήνα το 1970. Σπούδασε Γαλλική Φιλολογία. Εργάζεται στο Ανθρώπινο Δυναμικό της Alpha Βank και είναι εκλεγμένο μέλος στο ΔΣ του Συλλόγου Προσωπικού Alpha Bank. Εκτελεί καθήκοντα Γενικού Συμβούλου στην ΟΤΟΕ και είναι εκλεγμένο μέλος της ΓΣΕΕ.

Είναι έγγαμη και μητέρα δύο παιδιών.

**Γραμματέας Παραγωγικών Φορέων & Επιχειρηματικότητας: Άκης Μπάφας**

Σπούδασε μαθηματικά και εμβιομηχανική. Εργάστηκε επί χρόνια στη Μονάδα Ιατρικής Τεχνολογίας και Ευφυών Πληροφοριακών Συστημάτων του Πανεπιστημίου Ιωαννίνων. Έχει συμμετοχή σε μεγάλο αριθμό ερευνητικών και αναπτυξιακών έργων, στο πλαίσιο των οποίων εργάστηκε, μεταξύ άλλων, για το ΙΤΕ, το Οικονομικό Πανεπιστήμιο Αθηνών και το Μιχαηλίδειο Καρδιολογικό Κέντρο. Έχει αναπτύξει σημαντική επιχειρηματική δραστηριότητα και έχει σήμερα ενεργό ρόλο σε καινοτόμα διεθνή τεχνολογικά projects.

**Οργανωτικός Γραμματέας Παραγωγικών Φορέων & Επιχειρηματικότητας: Ανδρέας Χατζηανδρέου**

Γεννήθηκε το 1978 στην Θεσσαλονίκη.

Έχει σπουδάσει Στατιστική στο Οικονομικό Πανεπιστήμιο Αθηνών και είναι κάτοχος MSc στο International MBA του ίδιου Πανεπιστημίου, με κατεύθυνση “Entrepreneurship & New Business Development”.

Είναι εκλεγμένος στην ΣτΑ του Οικονομικού Επιμελητηρίου Ελλάδος από το 2004.

Μετέχει στο ΔΣ της Ελληνικής Εταιρίας Εξαγωγικών Πιστώσεων.

Έχει διατελέσει μέλος της ΚΕ της ΟΝΝΕΔ και από το 2022 είναι μέλος της Πολιτικής Επιτροπής της ΝΔ.

Εργάζεται στον ιδιωτικό τομέα ως σύμβουλος επιχειρήσεων και παράλληλα επιχειρεί στον τομέα της εστίασης.

**Γραμματέας Ψηφιακού Μετασχηματισμού & Επιμόρφωσης Στελεχών: Κώστας Μαμουλής**

Γεννήθηκε το 1991 και μεγάλωσε στη Μυτιλήνη. Εργάζεται ως Μηχανολόγος Μηχανικός και ως Σύμβουλος επικοινωνίας.

Είναι απόφοιτος του τμήματος Μηχανολόγων Μηχανικών της Α.Σ.ΠΑΙ.Τ.Ε. και κάτοχος μεταπτυχιακών τίτλων σπουδών στη Διοίκηση Επιχειρήσεων και στις Ευρωπαϊκές Πολιτικές Νεολαίας, Επιχειρηματικότητας, Εκπαίδευσης και Πολιτισμού.

Από το 2016 έως το 2019 διετέλεσε Υπεύθυνος Πολιτικού – Στρατηγικού Σχεδιασμού και Επικοινωνίας της ΟΝΝΕΔ, ενώ από τον Οκτώβριο του 2019 ορίστηκε Αντιπρόεδρος της ΟΝΝΕΔ.

Διετέλεσε Γραμματέας Ψηφιακού Μετασχηματισμού της Νέας Δημοκρατίας και είναι μέλος της Πολιτικής Επιτροπής της ΝΔ.

**Οργανωτική Γραμματέας Ψηφιακού Μετασχηματισμού & Επιμόρφωσης Στελεχών: Άννα Ντάλλες**

Γεννήθηκε και μεγάλωσε στην Αθήνα. Σπούδασε Γαλλική Φιλολογία στο ΕΚΠΑ. Έχει εργαστεί ως διοικητικό προσωπικό στην Ιατρική Σχολή του Πανεπιστημίου Αθηνών και από το 2002 εργάζεται στην Ελληνική Επιτροπή Ατομικής Ενέργειας.

Διετέλεσε ενεργό στέλεχος της ΔΑΠ-ΝΔΦΚ. Από το 1993 έως το 1998 ασχολήθηκε με τις Οργανώσεις Εξωτερικού της ΟΝΝΕΔ. Από το 1998 έως το 2010 διετέλεσε τομεάρχης Απόδημου Ελληνισμού και Αναπληρώτρια Γραμματέας Απόδημου Ελληνισμού της ΝΔ, ενώ από το 2020 έως το 2022 ήταν Συντονίστρια Δυτικής Ευρώπης στη Γραμματεία Ελλήνων της Διασποράς.

**Γραμματέας Ελλήνων της Διασποράς: Νίκος Θεοδωρόπουλος**

Γεννήθηκε στην Αθήνα το 1993. Αποφοίτησε με άριστα από το τμήμα Διεθνών και Ευρωπαϊκών Οικονομικών Σπουδών του Οικονομικού Πανεπιστημίου Αθηνών, είναι κάτοχος μεταπτυχιακού στη Συγκριτική Πολιτική Οικονομία από το London School of Economics και έχει εξ αποστάσεως δίπλωμα στην ηγεσία από το Harvard Business School. Εργάστηκε στις Βρυξέλλες σε εταιρία συμβούλων και στο Ευρωκοινοβούλιο για το Ευρωπαϊκό Λαϊκό Κόμμα.

Το 2018 εργάστηκε στο Γραφείο Εκλογικής Καμπάνιας του Προέδρου της Νέας Δημοκρατίας με αρμοδιότητα τους Έλληνες του εξωτερικού, ενώ στη Γραμματεία Ελλήνων της Διασποράς έχει δημιουργήσει πλατφόρμα αποδήμων, το diaspora.nd.gr

Υπήρξε ιδρυτής και επικεφαλής στρατηγικής νεοφυούς επιχείρησης και σύμβουλος ανάπτυξης στην Ernst & Young για 4 χρόνια. Από το 2024 είναι Αντιπρόεδρος και ιδρυτής νεοφυούς επιχείρησης με 200 εργαζόμενους.

**Γραμματέας Εθελοντισμού: Πίστη Κρυσταλλίδου**

Γεννήθηκε και μεγάλωσε στην Πτολεμαΐδα και κατοικεί στον Πειραιά.

Απόφοιτη του τμήματος Διεθνών και Ευρωπαϊκών Σπουδών του Πανεπιστημίου Μακεδονίας, είναι κάτοχος Μεταπτυχιακού τίτλου σπουδών στη «Διοίκηση Υπηρεσιών Υγείας» από την Εθνική Σχολή Δημόσιας Υγείας.

Διετέλεσε δημοτική σύμβουλος στο Δήμο Εορδαίας, Πρόεδρος στο ΝΠΔΔ του Δήμου με αρμοδιότητες την κοινωνική πολιτική και τον πολιτισμό, ιδρυτικό μέλος του Κοινωνικού Ιατρείου και Φαρμακείου Πτολεμαΐδας, μελος της Επιτροπής Υγείας της ΚΕΔΕ και της Επιτροπής ισότητας των φύλων της Περιφέρειας Δυτικής Μακεδονίας

Δραστηριοποιείται πολιτικά από τα μαθητικά της χρόνια στη ΜΑΚΙ, στη ΔΑΠ – ΝΔΦΚ και την ΟΝΝΕΔ. Το 2018 εκλέχτηκε μέλος της Πολιτικής Επιτροπής της Νέας Δημοκρατίας και από το 2019 έως το 2023 ήταν Γραμματέας της Γραμματείας Ποιότητας Ζωής και Εθελοντισμού του κόμματος.

Είναι Πρόεδρος στην ΑΜΚΕ «WinCancer».

**Γραμματέας για τα Άτομα με Αναπηρία: Κώστας Λολίτσας**

Γεννήθηκε στην Αθήνα και είναι δάσκαλος ειδικής αγωγής. Έχει διδακτορικό από το Πάντειο Πανεπιστήμιο και το τμήμα Διεθνών και Ευρωπαϊκών Σπουδών στην πολιτική φιλοσοφία της Παιδείας, διετή μετεκπαίδευση στην ειδική αγωγή και πτυχίο θεολογικής σχολής του ΑΠΘ.

Έχει διδάξει σε ευάλωτες κοινωνικές ομάδες, όπως ΑμεΑ, Ρομά, παλιννοστούντες, μετανάστες, πρόσφυγες, ως πιστοποιημένος εκπαιδευτής ενηλίκων και εκπαιδευτής εκπαιδευτών.

Έχει διατελέσει διευθυντής ειδικού σχολείου, προϊστάμενος γραφείου εκπαίδευσης, διευθυντής της Γ΄ διεύθυνσης Α/θμιας εκπαίδευσης, διευθυντής της διεύθυνσης ειδικής αγωγής του Υπουργείου Παιδείας και Σύμβουλος Α΄ ειδικής αγωγής του Ινστιτούτου Εκπαιδευτικής Πολιτικής.

Υπηρετεί σε ειδικό δημοτικό σχολείο για παιδιά με κινητική αναπηρία.

**Γραμματέας Ανθρώπινων Δικαιωμάτων: Μαρία Νάτσιου**

Πτυχιούχος Πολιτικών Επιστημών με Μεταπτυχιακό στη Διοίκηση Επιχειρήσεων. Από τα νεανικά της χρόνια, παράλληλα με σπουδές και εργασία στην οικογενειακή επιχείρηση, ανέπτυξε πλούσια εθελοντική δράση, ενώ έχει διατελέσει Γραμματέας Κοινωνικής Αλληλεγγύης & Ανθρωπίνων Δικαιωμάτων της Νέας Δημοκρατίας.

Είναι υπάλληλος της Περιφέρειας Δυτικής Μακεδονίας από το 2005 και έχει διατελέσει Προϊσταμένη Προμηθειών και υπεύθυνη του Προγράμματος Επισιτιστικής Βοήθειας ΤΕΒΑ. Είναι Αντιπρόεδρος του Ελληνικού Τμήματος της Ευρωπαϊκής Ένωσης Γυναικών EUW

Έγγαμη και μητέρα δύο αγοριών.

**Γραμματέας Κοινωνικής Αλληλεγγύης: Έλενα Ράπτη**

Είναι 44 ετών, Ειδική Γραμματέας της Περιφέρειας Αττικής, Αξιωματικός του Πυροσβεστικού Σώματος, απόφοιτη της Νομικής Σχολής Αθηνών, υποψήφια Διδάκτωρ Ευρωπαϊκού Δικαίου ΔΠΘ, με μεταπτυχιακές σπουδές στη Διοίκηση Επιχειρήσεων (ΜΒΑ) και στο Διεθνές Δίκαιο & Διπλωματικές Σπουδές.

Κατάγεται από τον Αλμυρό Μαγνησίας. Είναι παντρεμένη και μητέρα 2 παιδιών.

Μιλάει άπταιστα αγγλικά και γαλλικά.

**Γραμματέας Εκπαιδευτικής Πολιτικής Επαγγελματικής Επανακατάρτισης-Πιστοποίησης & Δια Βίου Μάθησης: Ιωάννης Αναστασόπουλος**

Ο Γιάννης Αναστασόπουλος γεννήθηκε το 1989 στην Αθήνα.

Είναι πτυχιούχος του τμήματος Χημείας του ΕΚΠΑ και είναι κάτοχος Μεταπτυχιακών τίτλων στην Αναλυτική Χημεία, στα Οικονομικά της Υγείας και στη Διοίκηση Υπηρεσιών Υγείας.

Εργάζεται ως Χημικός στον ιδιωτικό τομέα, στον κλάδο της Φαρμακοβιομηχανίας.

Έχει διατελέσει Γραμματέας της Κεντρικής Επιτροπής της ΟΝΝΕΔ, αλλά και ως Γραμματέας της ΔΑΠ-ΝΔΦΚ Πανεπιστημίων. Διατέλεσε Επικεφαλής του θεματικού Τομέα Ανώτατης Εκπαίδευσης της Νέας Δημοκρατίας.

Είναι εκλεγμένο μέλος στην Πολιτική Επιτροπή της Νέας Δημοκρατίας, καθώς και στη Συνέλευση των Αντιπροσώπων της Ένωσης Ελλήνων Χημικών.

**Οργανωτικός Γραμματέας Εκπαιδευτικής Πολιτικής & Πιστοποίησης: Τάσος Κορίλλης**

Είναι χημικός Msc και εργάζεται ως καθηγητής στο Κολλέγιο Αθηνών.

Είναι μέλος της ΠΕ ΝΔ από το 2010 και επικεφαλής του θεματικού Τομέα Πρωτοβάθμιας και Δευτεροβάθμιας Εκπαίδευσης της ΝΔ από το 2020.

Είναι μέλος της Διοικούσας επιτροπής της Ένωσης Ελλήνων Χημικών από το 2006 και έχει διατελέσει Αντιπρόεδρος την τριετία 2018-2021.

Έχει εκλεγεί δημοτικός σύμβουλος στον Δήμο Ελληνικού (2006-2010), μέλος της ΚΕ ΟΝΝΕΔ (2003-2006), ενώ ήταν υποψήφιος βουλευτής Νοτίου τομέα στις εθνικές εκλογές του 2023.

**Οργανωτική Γραμματέας Επαγγελματικής Επανακατάρτισης & Δια Βίου Μάθησης: Αναστασία Σαρχόσογλου**

Απόφοιτη του Γεωπονικού Πανεπιστημίου Αθηνών, με μεταπτυχιακά διπλώματα ειδίκευσης στην Ολοκληρωμένη Ανάπτυξη και Διαχείριση του Αγροτικού Χώρου και στην Εκπαίδευση Ενηλίκων από το ΕΑΠ.

Πιστοποιημένη εκπαιδεύτρια ενηλίκων από τον ΕΟΠΠΕΠ με 14ετή διδακτική εμπειρία σε δημόσιους και ιδιωτικούς φορείς, ασκεί αγροτική συμβουλευτική σε επιχειρήσεις του αγροδιατροφικού τομέα.

Έχει διατελέσει μέλος ΔΣ του Συλλόγου Γεωπόνων Αττικής (2001-2011) και μέλος ΔΣ του ΕΛΓΟ ΔΗΜΗΤΡΑ (2019-2023) και είναι μέλος της Συνέλευσης των Αντιπροσώπων του ΓΕΩΤΕΕ.

Έγγαμη με δίδυμα αγόρια.

**Γραμματέας Περιβάλλοντος & Κλιματικής Αλλαγής: Χρήστος Σούλης**

Γεννήθηκε στο Μόντρεαλ του Καναδά το 1989 και κατάγεται από την Ηλεία.

Είναι οικονομολόγος και εργάζεται στην ιδιωτική αγορά στον χρηματοοικονομικό κλάδο στην Ελλάδα και το εξωτερικό πάνω από μια δεκαετία.

Από το 2019 έως το 2021 διετέλεσε Πρόεδρος της Β3 ΝΟΔΕ. Από το 2021 έως το 2022 διετέλεσε Τομεάρχης Πολιτισμού της ΝΔ, ενώ από το 2022 διετέλεσε Τομεάρχης Περιβάλλοντος της ΝΔ.

Στις εθνικές εκλογές του 2023 ήταν υποψήφιος βουλευτής στον Βόρειο Τομέα Αθηνών.

**Γραμματέας Επιστημονικών Φορέων: Κώστας Τσιγαρίδας**

Είναι 47 ετών, Παθολόγος-Ογκολόγος, Αν. Διευθυντής Ογκολογικής Κλινικής του Νοσοκομείου Υγεία, μέλος της Εταιρίας Ογκολόγων Παθολόγων Ελλάδος, μέλος του ΔΣ του Ινστιτούτου Επιστημονικών Ερευνών του ΠΙΣ, μέλος του Τομέα Υγείας της Νέας Δημοκρατίας.

Έγγαμος και πατέρας 2 παιδιών.

**Γραμματέας Παλαιών Στελεχών: Ευτυχία Αδηλίνη**

Είναι δημοσιογράφος και έχει εργαστεί ως πολιτική συντάκτρια σε εφημερίδες (Ελεύθερος Τύπος- Ελευθεροτυπία- Απογευματινή), ραδιόφωνα ( ΝΕΤ 105,8 - ΒΗΜΑ fm), τηλεόραση (Star). Έχει διατελέσει Διευθύντρια Ειδήσεων στο Ραδιόφωνο της ΝΕΤ 105,8, καθώς και στο ΒΗΜΑ fm και διευθύντρια Ειδήσεων στο Αθηναϊκό- Μακεδονικό Πρακτορείο Ειδήσεων.

**Γραμματέας τ. Βουλευτών-Ευρωβουλευτών-Πολιτευτών: Θεόδωρος Σκρέκας**

Πρώην Βουλευτής Τρικάλων. Οικονομολόγος που σταδιοδρόμησε στον ιδιωτικό τομέα. Εξελέγη Βουλευτής Τρικάλων με τη Νέα Δημοκρατία στις εκλογές του 1996, του 2000, του 2004 και του 2009

**Οργανωτικός Γραμματέας τ. Βουλευτών-Ευρωβουλευτών-Πολιτευτών: Γεώργιος Καλαντζής**

Γεννήθηκε στην Καβάλα το 1954 και αποφοίτησε από την Φαρμακευτική Σχολή Αθηνών. Από το 2022 είναι σύμβουλος του Πρωθυπουργού και Προέδρου της Νέας Δημοκρατίας Κυριάκου Μητσοτάκη. Εκλέχθηκε Βουλευτής από το 1993 έως το 2009 και από το 2012 έως τον Ιανουάριο του 2015. Διετέλεσε Υπουργός Μακεδονίας-Θράκης από τον Φεβρουάριο του 2006 μέχρι τον Οκτώβριο του 2007 και Β’ Αντιπρόεδρος της Βουλής από το 2013 έως το 2015.

Έγγαμος και πατέρας ενός παιδιού.

**Συντονιστής Διαγραμματειακού: Ευθύμιος Αλεξανδρής**

Είναι εκπαιδευτικός στη δημόσια δευτεροβάθμια εκπαίδευση. Πτυχιούχος θεολογίας, με μεταπτυχιακό δίπλωμα στην ιστορία (ΕΚΠΑ). Έχει υπηρετήσει ως Διευθυντής Λυκείου, Σχολικός Σύμβουλος και Διευθυντής Εκπαίδευσης στη Δυτική Αθήνα.

Προέρχεται από τη ΔΑΠ-ΝΔΦΚ και της ΟΝΝΕΔ. Έχει εργαστεί στις γραμματείες Πολιτικού Σχεδιασμού, Εκλογών και Οργανωτικού της Ν.Δ. ως αναπληρωτής γραμματέας και είναι μέλος της Πολιτικής Επιτροπής.